paragraph_text: Suvremene gruškalice imaju elektronske dodatke koji prema težini složajeva broje količinu araka u jednom složaju, te time kontroliraju i količinu araka koji pri jednoj nakladi uđu u knjigovežnicu. Sve se ispisuje na displayu, kontrolnoj traci ili pak preko interne mreže pohranjuje u glavnu memoriju knjigovežnice ili cijele tvrtke. To u mnogome olakšava kontrolu kvalitete i količine pri proizvodnji. Tvrđi i deblji papiri poravnavaju se kraće, a tanji i mekši papiri poravnavaju se dulje.